ઉલ્લેખનીય છે કે અશ્વિનને રેસ્ટ ઇન્ડિયાની ટીમમાં ઈજાગ્રસ્ત ઓલરાઉન્ડર રવીન્દ્ર જાડેજાના સ્થાને સામેલ કરાયો છે. એમ તો આ બંને સ્પિનર ઘણા લાંબા સમયથી વન ડે અને ટી-૨૦ ટીમની બહાર ચાલી રહ્યા છે. ચીફ સિલેક્ટર એમ. એસ. કે. પ્રસાદે થોડા દિવસ પહેલાં જ કહ્યું હતું કે વિશ્વકપ પહેલાં યુવાઓને તક આપવા માટે આ બંને ખેલાડીઓને આરામ આપવામાં આવ્યો છે, પરંતુ તાજેતરમાં જ બીસીસીઆઇ દ્વારા અશ્વિન અને જાડેજાને ‘એ’ કેટેગરીમાં સામેલ કરીન આ બંનેની સ્થિતિ સ્પષ્ટ કરી દીધી હતી. અશ્વિન પણ પરિસ્થિતિને સારી રીતે સમજી ચૂક્યો છે અને એ જ કારણ છે કે હવે તેણે પોતાના બોલિંગ ભાથામાં નવાં તીર સામેલ કર્યાં છે.